Amdya amezwaru d win id-nekkes deg tullist “Tinifift”: « Neṭṭef aṭaksi iɣ-uiwin srid ɣer Maqam n ccahid, d tidet ayen id-nnan fell-as, ladɣa mi ara taliḍ di tilifirik-nni, tamdint akken ma tella nwala-tt-id d talelluct n weqrur amecṭuḥ, ixxamen neṭḍen bu gar-asen as-tiniḍ d axeyyaḍṭ i ttuxaḍen, mzukraren wa ɣer wa am tɛeqqucin n tteṣbiḥ, nettwali asigna am tḥeddufin n taduḍṭ, am wakken ma teẓleḍ cwiṭ afus-ik ad tent-id-teṭfeḍ. Ula d iṭij mačči akk d win iqerḥen aṭas, iḍleq-d imezran-is iwraɣen yesseḥman tamurt s lekmal-is »Sb.97.